ERepublik
eRepublik on eRepublik Labsin 21. syyskuuta 2008 julkaisema ilmainen selainpeli, joka painottaa pelaajien välistä kanssakäymistä ja verkostoitumista yhteiskuntasimulaatiossa. Peli sijoittuu vaihtoehtomaailmaan – Uuteen Maailmaan – jossa "kansalaiset" osallistuvat politiikkaan, pyörittävät taloutta ja liiketoimintaa sekä sotivat muiden valtioiden kanssa Pelin kehittivät Alexis Bonte ja George Lemnaru, joiden lisäksi sivuston henkilökuntaan kuuluu 30 muuta työntekijää.
Rovio Entertainment
Vuonna 2003 kolme opiskelijaa Teknillisestä korkeakoulusta (nykyisin Aalto-yliopiston teknillinen korkeakoulu), Niklas Hed, Jarno Väkeväinen ja Kim Dikert, osallistuivat mobiilipelikilpailuun Assembly Demo Partyilla Nokian ja HP:n sponsoroimina. He voittivat kilpailun pelillään "King of the Cabbage World", jonka myötä he perustivat oman yhtiönsä nimeltä Relude. "King of the Gabbage World" myytiin Sumea-yhtiölle (nykyisin Digital Chocolate), ja nimettiin uudelleen "Mole Wariksi", jota mainostettiin ensimmäisenä moninpelimobiilipelinä maailmassa.